CELEX: 62009TN0308
Language: et
Date: 2009-07-30 00:00:00
Title: Kohtuasi T-308/09: 30. juulil 2009 esitatud hagi — Itaalia versus komisjon

26.9.2009   
            
            
               ET
            
            
               Euroopa Liidu Teataja
            
            
               C 233/19
            
         30. juulil 2009 esitatud hagi — Itaalia versus komisjon
   (Kohtuasi T-308/09)
   2009/C 233/36
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindaja: avvocato dello Stato P. Gentili)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada Euroopa komisjoni regionaalpoliitika peadirektoraadi 20. mai 2009. aasta kiri nr 4263, mille ese on „piirkondlik rakenduskava „Campania” 2000-2006. 12. jaanuari 2009. aasta väljamaksetaotlus Sysfin 2009/0154 Adonis A/723”, ja mis sisaldab järgmist otsust „18 544 968,79 euro suurune summa, mis kajastab pärast 17. maid 2006 jäätmekäitlust ja jäätmete kõrvaldamist käsitleva piirkondliku kava puudutava meetme 1.7 raames kantud kulusid, ei ole abikõlblik”.
            
         
      Väited ja peamised argumendid
   
   Väited ja peamised argumendid on samad, mis esitati kohtuasjas T-99/09: Itaalia vs. komisjon (1).
   Hageja väidab eelkõige, et:
   
               —
            
            
               rikuti nõukogu 21. juuni 1999. aasta määruse nr 1260/1999, millega nähakse ette üldsätted struktuurifondide kohta (2) artikleid 32 ja 39, sest vastustaja vähendas „kuni kohtuasja T-99/09 lahendamiseni” nende väljamaksete määra, mis on seotud meetme 1.7 raames kantud tõendatud kuludega, samas kui pooleliolev kohtumenetlus maksemenetluses varem võetud meetmete osas ei kuulu asjaolude hulka, mille esinemisel struktuurifondidest eraldatud toetust eespool viidatud sätete alusel vähendada võiks;
            
         
               —
            
            
               rikuti EÜ artiklit 230. Selle kohta väidab hageja, et kui liikmesriikidel tuleks kohtumenetluse algatamise tõttu karta järgmiste vahemaksete vähendamist, ei saaks nad enam vabalt kasutada põhiõigust kohtulikule kaitsele.
            
         
      (1)  ELT L 102, lk 34.
   
      (2)  EÜT L 161, lk 1; ELT eriväljaanne 14/01, lk 31.